Muḥend U Yeḥya isexdem iwudam agi amzun d win yemmuten, isker-iten-id, yeḥya-tenid, uɣalen ttmeslayen, ffɣen-d mgal awadem agejdan Muḥend U Caεban, εarḍen s tal taɣawsa amek ara ḥebsen amek ara qenεen Muḥend U Caεban ad ibεed ɣef unadi-ines, iswi nsen d wagi. Mmalen-d imdanen ama d imaziɣen, neɣ d wiyaḍ ur nefki ara azal i umennuɣ, neɣ d wid yettwalin iman-nsen kkan-d nnig tmusni, d yemdanen yettnaɣen ɣef tmeslayt, d yedles….